Case ID: 1064311
Sentence 0: Müqavilənin 2.1-ci bəndinə əsasən, “Subpodratçı” bu müqavilənin Əsas hissəsinə və “Sifarişçi” tərəfindən verilən sifariş formalarına müvafiq olaraq, danışılmış tərzdə və həcmdə, “Sifarişçi”nin Qayda və Təlimatlarına ciddi riayət edərək, bu müqavilədə əks olunan sahədə, kvotalara uyğun olaraq xammal qazma və daşıma xidmətlərini yerinə yetirəcək və “Sifarişçi” isə göstərilmiş xidmət müqabilində, danışılmış xidmət haqqını ödəməyi öz üzərinə götürür; 2.2-ci bəndinə əsasən, xidmətin miqdarı, təfsilatı, keyfiyyəti və təsviri əlavələrdə göstərilməlidir; 3.1-ci bəndinə əsasən, bütün ödənişlər əlavələrdə müəyyən edilmiş ödəniş cədvəlinə uyğun aparılacaqdır; 3.4-cü bəndinə əsasən, “Sifarişçi” bu müqaviləyə əsasən, xidmətin göstərilməsi, xidmətin keyfiyyəti və “Subpodratçı”nın öz vəzifələrini düzgün yerinə yetirməsini təmin etmək baxımdan “Subpodratçı”ya ödənilməli olan hər hansı pul ödənişini tutmaq və ya ödənişi dayandırmaq hüququnu özündə saxlayır; 7.2-ci bəndinə əsasən, bu müqavilə üzrə öhdəliyin pozulması halı baş verdikdə digər tərəf (öhdəliklərini pozmayan tərəf) tez bir zamanda öhdəliklərini pozan tərəfə öhdəliyin pozulması ilə bağlı bildiriş göndərməlidir; 9-cu bəndinə əsasən, “Sifarişçi” subpodratçı nisbətində, onun kvotaları və ya digər xidmətlərin yerinə yetirilməməsi və ya qüsurlu yerinə yetirilməsinə, habelə “Sifarişçi”nin Qayda və Təlimatlarının “Subpodratçı” tərəfindən cəlb olunmuş işçisi və ya istənilən şəxs tərəfindən pozulmasına bu müqavilənin Əlavə 3-də əks olunan “Cərimə cədvəlinə” müvafiq olaraq cərimələmək və ya baş “Sifarişçi”nin “Subpodratçı”, onun işçiləri və ya onun tərəfindən cəlb olunmuş istənilən şəxs tərəfindən törədilən əmələ görə “Sifarişçi” cərimələndiyi halda, bu cərimənin ödənilməsini “Subpodratçı”ya tətbiq edə bilər.